钦定古今图书集成/历象汇编/庶征典/第186卷 > 王充论衡 > 《蓂荚赋》吕𬤇
## 钦定古今图书集成/历象汇编/庶征典/第186卷 > 王充论衡 > 《蓂荚赋》吕𬤇

圣人法天兮无物不成，皇天辅圣兮有贶必呈。蓂荚
之嘉瑞，爰乃应乎休祯。禀神灵以擢质，因尧阶而得
名。《抽茎》“布叶英英。二八而落，三五而盈。阴德自
然，仰蟾蜍而知晦；太阳常近，与葵藿而同倾。”尔乃丕
体其祥，博考其义，所以厚上天之德，所以表皇王之
瑞。其国乱也，则植之犹难；其国理也，则生之孔易。惟我后之钦若，亦合符而受赐。承荣金殿，旁沾三露之
滋；每奉玉阶，上荫五云之施。岂无萱草，以悦其性？岂
无灵芝，以彰其盛。芝擢其秀，既以纷纶于策书；萱树
于堂，曷能弥缝于明圣？未若蓂荚生于皇朝。与夫髦
士，来应《弓招》，受成于天，谅多闻于国瑞。托其得地，且
有异于山苗。窃预谈于皇道，庶有望于迁乔。